cy en en cy ceb it cy en fr cy cy fr nl cy cy jbo cy cy en fr fr cy cy fr it cy cy jbo cy cy en fr fr fr en cy cy jbo cy cy nl fr cy cy cy ast en cy fr nl cy cy cy cy cy cy de hbs_lat cy ast cy cy cy zh cy en cy eo cy it en en es en cy en fr cy it cy cy cy cy cs cs cy cy fy cy cy en cy cy cy cy cy es es cy cy cy cy cy cy en cy es cy cy es de cy cy cy cy en cy cy de en es cy cy cy pl en cy cy cy cy en cy cy cy en de cy cy cy cy cy cy cy cy cy cy es cy es cy cy ja en cy en cy en cy cy cy en cy cy cy cy en en en cy en en cy cy cy en cy cy cy jbo en cy cy cy cy cy en cy
Newyddion | Ysgol Gymraeg Aberystwyth
Mae'r Clwb Brecwast ar agor yn ddyddiol rhwng 0815 - 0845
Os oes angen trafod unrhyw agwedd o adroddiad cofnod cynnydd eich plentyn, cysylltwch â'r Swyddfa i wneud apwyntiad
Gwibdaith bl.3 i Ffatri Wlân Drefach Felindre a Teifi Mania
Gwersi Beicio bl.6 (Grŵp 2)
Gwibdaith y Meithrin (plant sy'n mynychu yn y prynhawn yn unig) i Ganolfan Hamdden Plascrug
Gwibdaith y Meithrin (disgyblion sy'n mynychu drwy'r dydd a bore yn unig) i Ganolfan Glan-y-Môr Clarach.
Barbeciw y Gymdeithas Rhieni ac Athrawon 6yh
Ysgol yn cau ar gyfer gwyliau'r haf
Gwyliau haf hapus i bawb
Bydd yr ysgol yn ail agor i staff ar y 3ydd o Fedi
Bydd yr ysgol yn ail agor i blant ar y 4ydd o Fedi
Gwyliau adeg y tymor
CARYS YN ENNILL YR AIL WOBR MEWN CYSTADLEUAETH GENEDLAETHOL
» Carys yn dal ei gwobrau - nifer o fathau gwahanol o losin Masnach Deg!
Llongyfarchiadau mawr i Carys o flwyddyn 6 ar lwyddo i ddod yn yr ail safle mewn cystadleuaeth genedlaethol i godi ymwybyddiaeth am ddinistrio fforestydd glaw trofannol. Mae'r prosiect o'r enw 'Size of Wales' yn ceisio datblygu coedwig law gynaladwy maint Cymru. Llwyddodd Carys i lunio poster 3D yn annog pobl i wneud hyn gan ddefnyddio gwahanol ddeunyddiau naturiol. Da iawn ti Carys!
BARDDONIAETH GYDA'R ATHRO TIM WOODS O BRIFYSGOL ABERYSTWYTH
Heddiw buodd Mr Tim Woods (tad Mary) yn cynnal gweithdy barddoniaeth gyda’r ddau ddosbarth Blwyddyn 6. I gychwyn, dysgodd ni am y farddoniaeth ryfedd a diddorol a ysgrifennwyd gan feirdd y symudiad Dada ar ddechrau’r ugeinfed ganrif. Ymysg y gweithgareddau oedd ysgrifennu darn cyfan o destun am yn ôl, a dewis geiriau ar hap o het er mwyn creu darnau o farddoniaeth. Dysgom fod beirdd Dada yn pwysleisio pwysigrwydd sŵn yn eu cerddi, ac roedd yn sicr yn llawer o hwyl gwrando ar rai o’n cerddi yn cael eu darllen allan! Diolch yn fawr iawn i Mr Woods am fore diddorol a hwyliog dros ben.
Seren a Rhoswen, Dosbarth 6LL
'DILYN Y FFLAM '
Cliciwch yma i weld y casgliad llawn (40 llun)
» Disbyglion blwyddyn 6 yn dal ffagl olympaidd Athen yn yr arddangosfa yn y Llyfrgell Genedlaethol
"Cafwyd bore bendigedig yn y Llyfrgell Genedlaethol wrth inni ymweld ag arddangosfa hynod o ddiddorol yn ymwneud â'r Gêmau Olympaidd. Gwnaethom ddysgu llawer am y gêmau, yn ogystal ag arwyddocâd y fflam ei hun. Gwelsom luniau a darllenom ffeithiau lu am Gymry enwog sydd wedi llwyddo yn y Gêmau Olympaidd - roedd hi'n braf gweld cynifer ohonyn nhw. Edrychwn ymlaen i weld y fflam yn teithio trwy Aberystwyth ddiwedd Mai."
BLWYDDYN 3 YN YMWELD AG EGLWYS LLANBADARN
» Blwyddyn 3 gyda Mr Geraint Thomas yn Eglwys Llanbadarn
"Dydd Gwener aethom am dro i Eglwys Llanbadarn. Cwrddodd Mr Geraint Thomas â ni yn yr Eglwys a fe wnaeth ein tywys o gwmpas. Mae’r eglwys yn hen iawn, tua 900 o flynyddoedd oed. Mae’r eglwys yn bert ac yn ddeniadol iawn. Dangosodd Mr Thomas y fedyddfaen, y pulpud, y ddarllenfa a’r allor i ni. Yn ogystal â hyn esboniodd fod y nenfwd fel gwaelod arch Noa. Esboniodd fod yr eglwys ar ffurf croes a dangosodd yr amgueddfa inni gan esbonio ble mae’r clychau’n cael eu canu."
Cadi, Erin ac Hannah; Blwyddyn 3
DYSGU CREFFT CEFN GWLAD YNG NGHANOL Y DREF!
» Esyllt, Gwilym, Elsie a Robert o flwyddyn 5 gyda'r plygwr gwrych Mr Morgan Evans
Diolch yn fawr i Mr Morgan Evans am ddod i'r ysgol i blygu'r clawdd ger ein gardd natur. Roedd y coed yno wedi tyfu digon iddo fedru torri a phlethu'r canghennau er mwyn creu clawdd a fydd yn tyfu'n drwchus cyn hir. Roedd gwylio Mr Evans wrth ei waith yn ein hatgoffa o soned enwog J.R Jones - y soned fuddugol yng nghystadleuaeth Eisteddfod Genedlaethol y Bala yn 1997.
Pan ddisgyn llwydrew Mawrth ar noethni'r cwm
Cyn gweld arwyddion deffro yn y coed,
Ymlwybra'n fore yn ei frethyn trwm
A'i gamau sionc fel glaslanc deunaw oed.
Arllwys o'i sach ei lif a'i faneg ledr
A'i filwg wedi'i hogi ar y maen,
Pob toriad llyfn yn brawf o'i ddawn a'i fedr,
Gan glirio bôn y gwrych wrth fynd ymlaen.
Sythu'r polion a llifo'r sodlau'n lân
Cyn cwblhau ei waith â phlethu cyll;
Un cip, cyn ail grynhoi ei gelfi mân
A dychwel tua thre o flaen y gwyll.
Ac yna gado'r cyfan fel y maent
I ddisgwyl artist Mai a'i wyrddlas baent.
Roedd y bardd J.R Jones yn byw yn Aberystwyth. Ysgrifennodd sawl cerdd i'r Ysgol Gymraeg yn y gorffennol, gan gynnwys y Cywydd Cyfarch pan agorwyd yr ysgol yn ei safle bresennol.
'Rhannu dysg a meithrin dawn,
Coflaid o addysg gyflawn'
» Esyllt, Callum ac Eleanor gyda'u gwobrau
Llongyfarchiadau mawr i dri disgybl o flynyddoedd 5 a 6 yr ysgol ar ddod i'r brig mewn cystadleuaeth Wyddoniaeth a gynhaliwyd yn ystod ein hymweliad â'r Arddangosfa Wyddoniaeth yn y Brifysgol fis diwethaf. Llwyddodd y tri i gael sgôr uchel iawn mewn cwis ysgrifenedig yn seiliedig ar y gwahanol arddangosfeydd ar y diwrnod. Diolch unwaith eto i Brifysgol Aberystwyth am gynnal yr arddangosfa penigamp.
LLWYDDIANT CYLCHGRAWN CIP YN PARHAU!
» Soffia gyda chylchgrawn Cip a'i gwobr o dri llyfr TinTin!
"Cyrhaeddodd llythyr pwysig iawn yr ysgol bore 'ma - llythyr yn dweud fy mod i wedi ennill cystadleuaeth yng Nghylchgrawn Cip! Y gamp oedd i orffen tynnu llun ac ysgrifennu ychydig o ddeialog ar gyfer stori TinTin Y Seren Wib. Wnes i dynnu llun o TinTin ar long a Milin yn myned i'r gegin gydag arogl spagetti dros bobman! Rwy' mor hapus i dderbyn tri llyfr yn wobr!"
BECA AC ONLY KIDS ALOUD
» Beca gyda Tim Rhys Evans
"Cefais brofiad arbennig iawn yn ystod mis Mawrth pan ges i gyfle i deithio gyda Chôr Only Kids Aloud i St Petersburgh yn Rwsia am bedwar diwrnod i berfformio yn Theatr y Marinsky. Roedd yna llawer o ymarfer wedi digwydd pob penwythnos ers Ionawr a chefais gyfle i ddod i adnabod plant o bob cwr o Gymru. Ar Ebrill 1af bu’r côr yn perfformio yng Nghanolfan y Mileniwm yng Nghaerdydd gyda’r arweinydd Gergiev. Mae yna nifer o raglenni teledu wedi bod yn dilyn hanes y côr ar S4C. Roedd yn brofiad bythgofiadwy!"
CYFLWYNO GWOBR CIP I GWEN
» Gwen yn cael ei chyflwyno gyda gwobr CIP am ei llythyr arbennig
Llongyfarchiadau mawr i Gwen o flwyddyn 3 am ennill cystadleuaeth Ysgrifennu Llythyr Cip 2011. Mae Gwen yn un o chwech o enillwyr i gyd, gan ennill gwobr o £40 iddi hi ei hun, a gwobr o £100 i'r ysgol! Waw!
Y TITW TOMOS LAS YN DODWY WYAU!
» Fideo o'r Titw Tomos Las gyda'i wyau yn y nyth (dodwyd heddiw: 17/04/2012)
"Mae'r Titw Tomos Las wedi dodwy ei hwyau! Pan wanethon ni ddychwelyd yn dilyn gwyliau'r Pasg roedden ni'n siomedig i weld nad oedd wyau yn y nyth. Ond heddiw, ar ein diwrnod cyntaf nôl, dyma ni'n gweld yr wyau am y tro cyntaf (mae'n rhaid ei bod wedi eu cuddio tan i ni ddychwelyd i'r ysgol!) Rydyn ni wedi cyfri tua 13 o wyau! Mae'n debyg y bydd rhaid i ni aros tua pythefnos cyn iddyn nhw ddeor. Ry'n ni'n edrych ymlaen yn fawr i weld y cywion!"
ENILLWYR CYSTADLEUAETH PÊL-DROED YR URDD!
» Aelodau'r tîm pêl-droed yn dal y tlws yn fuddugoliaethus
Llongyfarchiadau mawr i dîm pêl-droed yr ysgol ar lwyddo i ennill twrnament Sir Ceredigion yr Urdd ar gaeau Blaendolau. Yn dilyn diwrnod llwyddiannus yn y rowndiau cyntaf, aeth y tîm ymlaen i'r rownd derfynol gan ennill o 1-0.
Pob hwyl iddynt ar y 12fed o Fai pan fyddant yn cystadlu yn Nhwrnament Cymru.
« Newyddion Mawrth 2012 / Newyddion Mai 2012 »
© Yr Ysgol Gymraeg, Coedlan Plascrug, Aberystwyth, Ceredigion. SY23 1HL
Rhif ffôn : 01970 617613 | Rhif ffacs : 01970 636742 | swyddfa@ysgolgymraeg.ceredigion.sch.uk